ઉચ્છલ તાલુકાના ભીત બુદ્રક ગામના ખેડૂત ફુલસિંગ વળવી આદુની ખેતીની સ્થિતિ સમજાવતા કહે છે, ‘આદુને બાર મહિના રાખવું પડે અને ક્યારેક તો અઢાર મહિના પણ રાખવું પડે અને એકવાર બગડે એટલે તમામ મહેનત પાણીમાં અને તેના માટે ડ્રીપ ઇરિગેશન જોઈએ. તેનું બિયારણ મેળવવા માટે ઔરંગાબાદ જવું પડતું હતું. વળી આદુની ખેતી ઝીણવટભરી સંભાળ માંગી લે છે. આ બધી જફાના કારણે મેં અને મારા મિત્રોએ ગત વર્ષે આદુનો પાક લીધો હતો, પણ આ વરસે તેને પડતો મુક્યો છે અને અમે હળદર અને અમેરિકન મકાઈના વાવેતર તરફ વળ્યા છીએ. હળદરમાં રોગ કે વિશેષ સંભાળની જરૃર પડતી નથી.’